Artene er klatrende busker. Bladene er eviggrønne og ulikefinnete med helrandete eller sagtannete småblad. Blomstene sitter flere sammen i en endestilt topp. Begerrøret har fem fliker. Kronrøret er rosa eller fiolettrosa, trompetformet og ender i fem fliker. Det er fire fertile pollenbærere og én steril (et staminodium). Frukten er en linjeformet kapsel. Den åpner seg på langs og slipper ut mange vingete frø.